Dari Jemapoh Ke Manchestee

Dari Jemapoh Ke Manchester ialah filem drama dari Malaysia tahun 1996 arahan Hishamuddin Rais.

Dari Jemapoh Ke Manchester dihasilkan pada tahun 1996 dan memulakan tayangan perdananya di Festival Filem Antarabangsa Singapura pada tahun 1998. Seterusnya filem ini telah menjelajah ke seluruh dunia melalui pelbagai Festival Filem Antarabangsa malah turut ditayangkan di Perancis sempena kejohanan Piala Dunia 1998. Filem ini akhinya mendapat tayangan perdana di Malaysia pada 2 Ogos 2001.

Plot 
Mafiz merupakan pemuda yang tidak menghabiskan persekolahan dan sering dileter oleh ibunya kerana mirip bapanya, seorang kelasi yang telah meninggalkan keluarganya untuk menetap di Liverpool. Yadi pula merupakan kawannya yang digelar sebagai Georgie kerana minatnya yang mendalam terhadap pemain bola Manchester United, George Best. Satu hari setelah selesai membetulkan kereta Haji Ramli, mereka berdua disuruh memulangkan kereta merah tersebut. Georgie berjaya memujuk Mafiz untuk meminjam kereta itu agar dapat pergi ke England untuk memenuhi hajat masing-masing. 

Selendang bola sepak pemberian kawan Georgie menjadi tangkal nasib baik mereka berdua dalam perjalanan itu ketika diberhentikan oleh seorang polis. Mereka berdua pergi menonton sebuah konsert kumpulan punk rock. 3 orang angkuh melepaskan tembakan ke arah penyanyi kugiran yang bermain dan memaksa semua orang bergegas keluar dari situ. Penyanyi itu ditemui oleh Mafiz dan Georgie dalam but kereta. Lini memperkenalkan dirinya dan menawarkan khidmatnya agar dapat membuatkan pasport untuk kedua-dua pemuda Jemapoh itu dengan syarat dia dapat ikut sekali. Mafiz bersetuju manakala Georgie mendiamkan diri.

Di sebuah restoran, Georgie menumbuk seorang bapa ayam yang sedang mengugut seorang wanita. Wanita tersebut mengambil beg bimbit penyangak itu dan mengikut rombongan kereta merah. Mila berpengetahuan tentang peta, cara untuk ke Eropah dan juga fasih berbahasa Inggeris. Ketika dalam perjalanan, kereta itu mula berasap dan memaksa mereka berhenti di kawasan rumah tepi hutan. Mila pergi mengembara dan diikuti oleh Georgie tanpa sedar. Georgie menyaksikan selaras senapang diacukan terhadap Mila yang sedang mandi sungai. Dia segera bergegas kembali ke kereta merah tetapi tidak memberitahu Mafiz dan Lini tentang perkara yang dilihatnya. Lelaki tua yang mengacukan senapang itu merupakan orang gila yang mempunyai makmal cerap.

Mafiz dan Lini musykil tentang kehilangan Mila. Mereka juga dapat menyelongkar beg bimbit yang diambil oleh Mila dan menjumpai pelbagai passport dan wang. Georgie bertambah lagi sangsi. Mafiz dan Lini pergi ke hutan dan menemui baju Mila. Mereka juga ternampak cahaya yang datang dari balai cerap tersebut. Mereka menyerbu tempat itu tetapi ditembak oleh lelaki tersebut. Georgie mengambil tindakan dan berjaya memukul orang tua tersebut dan menembaknya di bahagian kaki. Mereka berjaya lolos dan meraikan kejayaan mereka di gerai berdekatan. Bapa ayam itu berjaya menjejaki rombongan itu dan mengacukan senapangnya juga. Namun, Rifik (bapa ayam itu) dihentam di bahagian kepala oleh pemilik gerai tersebut.

Georgie yang kini berasa gembira semula memberikan selendang bola sepaknya kepada polis yang ditemui pada babak awal. Perjalanan mereka hampir tiba di pelabuhan tetapi tidak berjaya kerana kereta itu rosak lagi sekali. Dengan pertolongan semua pengembara sepanjang perjalanan, mereka dapat menolak kereta itu sehingga bergerak. Semua orang berlambai ketika mana kereta merah itu mula terbang, menandakan tamatnya pengembaraan dua pemuda dari Jemapoh menuju ke Manchester.

Pelakon 
 Acui Zul Karnian sebagai Mafiz
 Indra Syahril sebagai Yadi @ Georgie
 Arista Akma sebagai Lin
Fariza Azlina sebagai Mila
Amran Nasaruddin sebagai Rifik
 Syed Bakar Syed Salim sebagai Scruffy
 Razak Khaliq sebagai Polis bermotosikal
 Maimon Abdul Muttalib sebagai Ibu Mafiz
 Bohari Ibrahim sebagai Ayah Mafiz
 Kassim Selamat (The Swallows) sebagai Kassim Selamat
 Anas Ruzki sebagai Dobo berbaju batik 1 
 Karim Afuan sebagai Dobo berbaju batik 2 
 Kamil Othman sebagai Dobo berbaju batik 3 
 Dollah Seman sebagai Anak muda anti dobo 
 Sabrina Ibrahim sebagai Anak muda jual tiket 
Kuman sebagai Anak muda ngembara
 Alwi Malik sebagai Tuan bengkel
 Haji Shahbudin Kassim sebagai Haji Ramli
 Syed Ismail Syed Ali sebagai Orang tua berbasikal
 Kinah Hassan sebagai Makcik warung
 Yuswan Yusoff sebagai Anak muda penjaga bar 1
 Maznah Che' Zan sebagai Anak muda penjaga bar 2
 Datu Fachruddin Dawila sebagai Anak muda penjaga pub
 Wan Azli Wan Jusoh sebagai Penjaga stesyen minyak
 Hell Angel Chapter Pasoh sebagai Anak muda bermotosikal
 Hell Angel Chapter Naga Mas sebagai Anak muda bermotosikal
 Hell Angel Chapter Cheras sebagai Anak muda bermotosikal
 Hell Angel Chapter Petaseh sebagai Anak muda bermotosikal
 Hell Angel Chapter K. Klawang sebagai Anak muda bermotosikal
 Hell Angel Chapter Paragon sebagai Anak muda dalam kelab
 Rebel Force 2 sebagai Anak muda punk
 Kumpulan Carburetor Dung sebagai Gig band

Pembikinan 
 Pembikinan filem ini bermula pada tahun 1996 dan siap sepenuhnya pada tahun 1998.

Tayangan perdana berlangsung di Festival Filem Antarabangsa Singapura 1998.

Permulaan filem: "Sebuah cerita rekaan tidak bersangkut dengan orang yang hidup yang mati atau yang sedang mati".

Untuk tayangan di Malaysia, dialog dalam 2 adegan telah ditapis.Dalam pembikinan filem ini juga,band indie Koffin Kanser,Carburetor Dung dan Kassim Selamat And The Swallows juga turut menyumbangkan idea mereka untuk mengubah lagu dalam filem ini.Hisham pulang ke Malaysia pada tahun 1994. Sekembalinya ke Malaysia dia telah ditahan di bawah Akta Keselamatan dalam Negeri (ISA) untuk kali pertama selama dua minggu. Semasa dalam tahanan itulah dia mendapat idea untuk menghasilkan filem Dari Jemapoh ke Manchester. Sebuah filem yang penuh dengan metafora dan budaya berontak anak muda. Filem ini telah mengembara ke serata festival filem di dunia, dari Singapura hinggalah ke Rotterdam. Filem ini amat besar maksudnya.

Muzik
 Judul lagu tema: La O Be
Penyanyi: Kassim Selamat & The Swallows
 Judul lagu: Are You Happy
Penyanyi: Carburetor Dung

 Judul lagu: Oppression
Penyanyi: Carburetor Dung

 Judul lagu: La O Be (blues)
Penyanyi: Republic Of Brickfields

 Judul lagu: La O Be (trip-mix)
Penyanyi: Republic Of Brickfields

 Judul lagu: Come On Down
Penyanyi: Babushka

 Judul lagu: Gott
Penyanyi: Koffin Kanser

 Judul lagu: He Ain't Heavy He's My Brother
Penyanyi: The Hollies

 Judul lagu: Apo Nak Di Kato
Penyanyi: Blues Gang
 Judul lagu: Jumpo Kawan Lamo
Penyanyi: Blues Gang

 Judul lagu: Hati Rindu
Penyanyi: R. Azmi

 Judul lagu: A Hard Days Night
Penyanyi: The Beatles

 Judul lagu: Di Bawah Awan Kelabu
Penyanyi: Acid

 Judul lagu: Dendang Remaja
Penyanyi: FTG

 Judul lagu: Rock 'n' Roll
Penyanyi: XPDC

 Judul lagu: Johnny B' Good
Penyanyi: Chuck Berry

 Judul lagu: Perfect Day
Penyanyi: Lou Reed

 Judul lagu: Nice People
Penyanyi: Happy Nightmare

 Judul lagu: Gerbang Kayangan
Penyanyi: Sil Khannaz

 Judul lagu: Memo
Penyanyi: Violet

 Judul lagu: One Sunny Day
Penyanyi: Subculture

 Judul lagu: Spaceman Over Malaysia
Penyanyi: Force Vomit

 Judul lagu: Breathe
Penyanyi: Prodigy

 Judul lagu: Shoot The Space Cadet Star Child
Penyanyi: Kugiran D' Tepi Pantai

 Judul lagu: Hari Ini Dan Semalam
Penyanyi: J. Mizan

Tayangan 
 Festival Filem Antarabangsa Singapura ke-11, 1998.
 Festival Film Internasional Jakarta, 1999

 Stockholm International Film Festival, 1998 (Sweden).
Munchen Filmuseum, 1998 (Germany).
Berlinbeta International Film Festival, 1999 (Berlin, Germany).
28th Rotterdam International Film Festival, 1999 (Holland).
Splitski Filmski Festival, 1999 (Croatia).
Jakarta International Film Festival, 1999 (1999).

Sambutan 
Filem ini telah menelan belanja sebanyak RM500,000. Kutipan yang diterima untuk filem ini adalah sebanyak RM36,181.60.

Rujukan 
 Dari Jemapoh Ke Manchestee di Sinema Malaysia.
 Dari Jemapoh Ke Manchestee di Filem Kita.
 

Filem Malaysia tahun 1998